
[image: ]8230 гр. Несебър, ул. “Еделвайс” № 10, тел./факс 0554/2 93 40, Е.mail: osnesebar@nesebar.bg







ДО 
						ОБЩИНСКИ СЪВЕТ- НЕСЕБЪР 



ДОКЛАДНА ЗАПИСКА

ОТ
 
ВЪРБАН  КРЪСТЕВ
ПРЕДСЕДАТЕЛ НА ОБЩИНСКИ СЪВЕТ-НЕСЕБЪР

ОТНОСНО: отпускане на целева финансова субсидия на ФК „Равда“ 
 


                   УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ 

       	В деловодството  на Общински съвет – Несебър е постъпило  заявление с вх. № Обс-86/02.10.2026 г. от Илиян Дуков – председател на ФК „Равда“ - с. Равда, относно отпускане на средства за организирането на спортен празник във връзка с развитието на футбола в с. Равда, в който ще участват футболния клуб на с. Равда, деца, мъже, ветерани, Детска градина „Мечо Пух“ и Основно училище “Св. Св. Кирил и Методий“ - с. Равда, който ще се проведе на 19.12 - 20.12.2026 г. в с. Равда. 
Подаденото заявление, по реда, предвиден в чл. 54, ал. 3 от Правилника за организацията и дейността на общинският съвет - Несебър, неговите комисии и взаимодействието му с общинската администрация мандат 2023-2027 г., бе разгледано от две постоянни комисии: Комисията по култура, туризъм, спорт, рекламна дейност и международно сътрудничество и Комисията по бюджет и финанси.
Двете комисии са изразили положително становище по отношение целесъобразността на заявлението и са предложили да бъде отпусната допълнителна  целева финансова субсидия на ФК „Равда“ - с. Равда с цел подпомагане организирането на спорния празник.
Във връзка с гореизложеното и като взех предвид, че е налице положително становище по направеното заявление от двете постоянни комисии, на основание чл. 54, ал. 4 от Правилника за организацията и дейността на Общински съвет - Несебър, неговите комисии и взаимодействието му с общинската администрация мандат 2023 - 2027 г., внасям настоящата докладна записка, с която Ви предлагам да приемем следният проект за   

                                                 РЕШЕНИЕ: 

На основание чл. 21,  ал. 1, т. 23 от ЗМСМА, Общински съвет-Несебър отпуска финансова субсидия в общ размер на 1 500 евро /хиляда и петстотин евро/, която да бъде изплатена за целево финансово подпомагане на Сдружение с нестопанска цел Футболен клуб „Равда“ - с. Равда, ЕИК 176255257, представлявано от Илиян Дуков – председател на клуба, за организиране на спортен празник във връзка с развитието на футбола в с. Равда, който ще се проведе на 19 и 20.12.2026 г.
Средствата да бъдат осигурени от утвърдения резерв за целево финансово подпомагане на спортни клубове, обективиран в т. III на Решение № 733 от Протокол 27/26.06.2026 г. на Общински съвет – Несебър.


Приложение: 
· Заявление с вх. № Обс-86/02.10.2026 г.





ПРЕДСЕДАТЕЛ НА ОБЩИНСКИ СЪВЕТ-НЕСЕБЪР:………………………………
                                                                                                     /ВЪРБАН КРЪСТЕВ/

